У суботу ў чырвоным кутку на першай старонцы “СГ”, аздоблены нацыянальным арнаментам, друкуецца “Беларускі ручнік”. Самае каштоўнае месца на галоўнай газетнай старонцы мы наўмысна аддаём паэзіі. Упэўнены: праца хлебароба, родныя вытокі, вёска, маці і хлеб павінны апявацца паэтычным радком. Нездарма ж кажуць: будзе хлеб — будзе і песня. Свой творчы ўнёсак мы прапануем зрабіць кожнаму чытачу “СГ”, таму запрашаем да ўдзелу ў новым літаратурным конкурсе.